als_Latn dik_Latn sag_Latn
Merkel fton Tsipras në Berlin, për t’u dhënë fund retorikave
16/03/2015
16/03/2015
Kjo lëvizje interpretohet si një iniciativë e zonjës Merkel për të ulur tonet e larta të krijuara midis dy vendeve, për të shuar deklaratat e ndërsjella të vazhdueshme për borxhet e njërës palë apo dëmshpërblimet e palës tjetër dhe sidomos për dyshen ministrore Shcauable-Varoufakis, komentet e të cilëve mbushën faqet e gazetave për një javë të tërë, duke shkaktuar edhe nota proteste midis dy qeverive.
Ky zhvillim vjen gjithashtu në një çast kur negociatat midis grupeve teknike të huadhënësve dhe Athinës ndodhen në udhëkryq dhe partnerët e Greqisë kërkojnë masa të reja, në mënyrë që të mbushet boshllëku financiar prej 2 miliardë eurosh i krijuar në vitin 2014. Ndërkohë, Komisioni Europian paralajmëron se gjendja e ekonomisë greke është në një pikë kritike.
“Gjendja është serioze dhe prioriteti i kësaj jave është të vazhdojmë të punojmë për angazhimet e premtimeve të Eurogrupit më 20 shkurt. Diskutimet teknike vazhdojnë, edhe bisedimet në Athinë dhe KE vlerëson se tashmë është ora e punës dhe jo e deklaratave. Siç deklaroi edhe Presidenti Juncker, është koha për unitet, jo për përçarje”, deklaroi Margaritis Schinas, zëdhënës i KE-së.
Ka disa ditë që mediat e huaja dhe sidomos ato gjermane publikojnë komente jo të mira për ministrin grek të Financave, Janis Varoufakis dhe mënyrën e sjelljes së tij, duke iu referuar edhe disa deklaratave të tij, vite më parë, ndërsa disa ministra grekë besojnë se ka qarqe të caktuara brenda BE-së që kërkojnë të rrëzojnë me çdo kusht qeverinë e Tsipras.
Në prag të samitit të lartë të BE-së, ditën e enjte, Tsipras do të kërkojë të kontaktojë me të gjithë liderët e shteteve anëtare, midis tyre dhe me Kancelaren gjermane, në mënyrë që pas përfundimit të bisedimeve në këtë samit të ketë një zgjidhje të plotë për çështjen greke. / Top Channel
LAJME TE NGJASHME
MË TË LEXUARAT
- Vendosni gishtin në mes të ekranit dhe mahnituni
- Shpërthim tritoli në Tiranë, dy kalimtarë të lënduar
- Katër në dhjetë francezë nuk bëjnë dush çdo ditë
- Bushati: Presim financime nga BE. Kufiri me Greqinë? Të gjitha opsionet të hapura
- “Rusia po përgatitet për pushtimin e Ukrainës”. Kremlini zgjedh të mos komentojë
- FIFA, Blatter rizgjidhet president, pas tërheqjes së Princit Ali. Raundi i parë pa fitues
- PDIU hap fushatën në Durrës, Idrizi i përgjigjet Athinës
- 30 vite nga tragjedia me 39 viktima e “Heysel Stadium”. Luante Juventus ndaj Liverpool
- Mbi 100 vetë ngrejnë autobusin, shpëtojnë çiklistin
- Laçi fiton Kupën e Shqipërisë, mposht 2-1 në finale Kukësin
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn